การเมืองออกแบบไม่ได้
กระแสข่าว นักการเมือง เดินทางไป สิงคโปร์ เพื่อพบกับอดีตผู้นำ ทักษิณ ชินวัตร และ ยิ่งลักษณ์ ชินวัตร กันแน่นขนัด โดยเฉพาะท่าทีของการแต่งตั้งผู้นำคนต่อไปของพรรคเพื่อเข้าสู้ศึกเลือกตั้งในเดือน ก.พ.ปีหน้า ต้องให้ได้ความชัดเจนในเดือนหน้านี้ ทำให้การเดินทางมาสิงคโปร์ของ ทักษิณ ในครั้งนี้คึกคักเป็นพิเศษ เพราะไม่ใช่การหยั่งท่าที หัวหน้าพรรคเพื่อไทย เท่านั้น แต่ยังเป็นการหยั่งท่าทีของ พรรคร่วมรัฐบาล ในอนาคตด้วย,ที่เป็นเช่นนี้ก็คงจะเป็นเพราะ กระแสของพรรคเพื่อไทยในภาคอีสานและภาคเหนือ คงจะยังเหนียวแน่น มีคะแนนเสียงสูงกว่าพรรคการเมืองอื่นๆ ถึงจะไม่สามารถจัดตั้งเป็นรัฐบาลพรรคเดียวได้เช่นในอดีต แต่เสียงข้างมากในการจัดตั้งรัฐบาลคงไม่ใช่เรื่องยากเย็นอะไร,ถ้าพรรคเพื่อไทยไม่เจออุบัติเหตุทางการเมืองเสียก่อน,ในขณะที่ พรรคประชาธิปัตย์ ฉายให้เห็นความอ่อนแออีกครั้ง หลังจากที่เคยอ่อนแอถึงที่สุดมาแล้วสมัยที่เกิดพรรคพลังธรรมนำโดย พล.ต.จำลอง ศรีเมือง มาเป็นคู่แข่งแล้วเกิด พรรคไทยรักไทย นำโดย ทักษิณ ชินวัตร ขึ้นมาติดๆกลายเป็นวิบากกรรมของ ประชาธิปัตย์ มาจนถึงวันนี้ ยิ่งกำลังเสริมหลักอย่าง สุเทพ เทือกสุบรรณ ถอยทัพไปด้วยแล้วก็ยิ่งเห็นความอ่อนแอมากขึ้น,อาศัยความศรัทธาจาก ชวน หลีกภัย อดีตนายกฯและประธานที่ปรึกษาพรรค ด้วยบารมีแล้วคงไม่เท่าเก่า สังคมที่เปลี่ยนไป คลื่นลูกใหม่กลืนคลื่นลูกเก่า ชื่อเสียงในอดีตกลายเป็นคลื่นกระทบฝั่ง ถ้าไม่มีการปรับเปลี่ยนบุคลากรในพรรคให้มีความกลมกลืนกับปัจจุบันล้างภาพการเมืองเก่าแก่ โอกาสจะโค่น เพื่อไทย คงยาก,มาถึงจุดเปลี่ยนกับพรรคการเมืองที่พร้อมจะสนับสนุน พล.อ.ประยุทธ์ จันทร์โอชา เป็นนายกฯอีกครั้ง มีทั้งพรรคเก่าและพรรคใหม่ ที่ต้องมีการประสมประสานกันอย่างลงตัว จะเป็นเกณฑ์ตัดสินว่า พล.อ.ประยุทธ์ จะเดินหน้าต่อไปได้หรือไม่ ทุนเดิมของ พล.อ.ประยุทธ์ คือความมั่นคงและการรักษาความสงบของประเทศ ไม่มีการชุมนุมประท้วงก่อความไม่สงบขึ้นมาอีก เชื่อว่า จุดนี้ พล.อ.ประยุทธ์ เอาอยู่,แต่เรื่องของเศรษฐกิจปากท้อง พล.อ.ประยุทธ์ เอาอยู่หรือไม่ เป็นการบ้านที่ต้องทำให้ได้ใจฐานรากของประเทศ รัฐบาล คสช.ต้องคลุกฝุ่นมากขึ้นกว่านี้จึงจะเห็นผล,อีกเรื่องคือ ภาพรัฐบาลทหาร เป็นความจริงที่ปฏิเสธไม่ได้ว่า รัฐบาล พล.อ.ประยุทธ์ ที่แข็งแกร่งก็เพราะได้รับการสนับสนุนจาก กองทัพ แต่โดยรูปแบบการปกครองแล้ว กองทัพจะต้องแยกจากการเมือง ถ้า พล.อ.ประยุทธ์ จะต้องถอดเครื่องแบบมาลงสนามการเมืองก็ต้องลบภาพ ทหารออกจากการเมือง ให้ได้เช่นกัน,แต่ท้ายที่สุดแล้วการเมืองก็ออกแบบไม่ได้อยู่ดี เพื่อไทยจะจับมือกับประชาธิปัตย์ตั้งรัฐบาล หรือ พล.อ.ประยุทธ์จะจับมือกับ ประชาธิปัตย์ตั้งรัฐบาล หรือ พล.อ.ประยุทธ์จะจับมือกับพรรคเล็กพรรคน้อยจัดตั้งรัฐบาลได้ หรือ พล.อ.ประยุทธ์จะไปจับมือกับเพื่อไทย หรือจะเกิดรัฐบาลแห่งชาติขึ้นมาจริงๆ เป็นไปได้ทั้งนั้น,เพราะการเมืองไทยไม่มีมิตรแท้และศัตรูที่ถาวร.,หมัดเหล็ก,mudlek@thairath.co.th
กระแสข่าว นักการเมือง เดินทางไปสิงคโปร์ เพื่อพบกับอดีตผู้นำ ทักษิณ ชินวัตร และ ยิ่งลักษณ์ ชินวัตร กันแน่นขนัด โดยเฉพาะท่าทีของการแต่งตั้งผู้นำคนต่อไปของพรรคเพื่อเข้าสู้ศึกเลือกตั้งในเดือน
คาบลูกคาบดอก,หมัดเหล็ก,การเมือง,เลือกตั้ง,นักการเมือง,ข่าวทั่วไป